טלפון לא מזוהה של סוני (Sony) שהופיע באתר הבדיקות של אפליקציית הבדיקה AnTuTu השיג ציון שיא של 395,721 נקודות. מדובר במכשיר שנושא את שם הקוד I8134 ומצויד במערכת על שבב החדשה של קוואלקום (Qualcomm), הלו היא Snapdragon 855. ההערכה היא שככל הנראה מדובר ב-Xperia XZ4, מכשיר הדגל החדש שהחברה אמורה להשיק בקרוב.
מדובר כאמור בתוצאה הגבוהה ביותר אי פעם שהושגה נכון להיום במבחן הזה, והיא גבוהה באופן משמעותי יותר ממה שהשיגה ה-A12 Bionic של אפל (Apple) שחצתה את קו ה-350 אלף נקודות.
לא הרבה ידוע על המכשיר החדש של סוני מעבר לכך שהוא יציע מסך נקי ללא מגרעת כלל, עם שלוש מצלמות מאחור, ועם חיישן טביעות אצבע בצד המכשיר. כמו כן נודע שהוא אמור לתמוך בטעינה מהירה בעוצמה של 46.5 וואט.